দ্বিতীয় দলাই লামা দ্গে-'দুন-র্গ্যা-ম্ত্শো
**দ্গে-'দুন-র্গ্যা-ম্ত্শো** (তিব্বতি: དགེ་འདུན་རྒྱ་མཚོ།, ওয়াইলি: *dge-'dun rgya-mtsho*), (১৪৭৬-১৫৪২) তিব্বতী বৌদ্ধধর্মের অন্যতম প্রধান ধর্মসম্প্রদায় দ্গে-লুগ্স ধর্মসম্প্রদায়ের একজন বিখ্যাত বৌদ্ধ পণ্ডিত ছিলেন। পরবর্তীকালে পঞ্চম দলাই লামা তাকে দ্গে-লুগ্স ধর্মসম্প্রদায়ের দ্বিতীয় দলাই লামা রূপে চিহ্নিত করেন।

জন্ম
----

দ্গে-'দুন-র্গ্যা-ম্ত্শো তিব্বতের গ্ত্সাং অঞ্চলের তানাক নামক স্থানে ১৪৭৬ খ্রিষ্টাব্দে জন্মগ্রহণ করেন। তার পিতা কুন-দ্গা'-র্গ্যাল-ম্ত্শান (ওয়াইলি: *kun dga' rgyal mtshan*) দ্গে-'দুন-গ্রুবের শিষ্য ছিলেন। তার মাতার নাম ছিল কুন-দ্গা'-দ্পাল-মো (ওয়াইলি: *kun dga' dpal mo*)। দ্গে-'দুন-র্গ্যা-ম্ত্শো যখন জন্মগ্রহণ করেন তখন তার পিতার বয়স ছিল পঁয়তাল্লিশ বছর। জন্মের সময় তার নাম রাখা হয় সাংস-র্গ্যাস-'ফেল (ওয়াইলি: *sangs rgyas 'phel*)

শিক্ষা
------


উইকিমিডিয়া কমন্সে **দ্গে-'দুন-র্গ্যা-ম্ত্শো** সংক্রান্ত মিডিয়া রয়েছে।

দশ বছর বয়সে তিনি শিক্ষার্থীর শপথ গ্রহণ করেন। তিনি গ্নাস-র্ন্যিং, স্নার-থাং ও তানাক বৌদ্ধবিহারে শিক্ষালাভ করেন। ১৪৮৭ খ্রিষ্টাব্দে তাকে দ্গে-'দুন-গ্রুবের অবতার রূপে ব্ক্রা-শিস-ল্হুন-পো বৌদ্ধবিহারের প্রধান লামা নির্বাচিত করা হয়। ১৪৯৪ খ্রিষ্টাব্দে তিনি দ্বুস যাত্রা করে 'ব্রাস-স্পুংস-ব্লো-গ্সাল-গ্লিং বৌদ্ধবিহারে (ওয়াইলি: *'bras spungs blo gsal gling*) তার শিক্ষা সমাপ্ত করেন।:১৩৮ পরবর্তী কুড়ী বছর তিনি তিব্বতের বিভিন্ন স্থানে ধর্মপ্রচার করেন। এই সময় তিনি ম্খাস-গ্রুব-নোর-সাং-র্গ্যা-ম্ত্শো (ওয়াইলি: *mkhas grub nor sang rgya mtsho*) নামক বৌদ্ধ যোগীর সাথে বহুদিন একসঙ্গে সাধনা করেন।

পরবর্তী জীবন
------------

দ্গে-'দুন-র্গ্যা-ম্ত্শো ল্হামো লা-ত্সো নামক হ্রদের ওপর আধ্যাত্মিক গুরুত্ব আরোপ করেন। তিনি নিয়ম করেন যে, এই হ্রদের নিকটে গিয়ে ভিক্ষুদের ধ্যান করে পরবর্তী অবতারদের নির্বাচন করতে হবে।:১৩৯,২৬৪,২৬৫ ১৫০৯ খ্রিষ্টাব্দে তিনি এই হ্রদের নিকটে ১৪,৭৬৪ ফুট উচ্চতায় ছোস-'খোর-র্গ্যাল-মে-তোগ-থাং (ওয়াইলি: *chos 'khor rgyal me tog thang*) নামক বৌদ্ধবিহার স্থাপন করেন।:১৩৯,২৬৪,২৬৫ পরবর্তীকালে এই বৌদ্ধবিহার পরবর্তী দলাই লামাদের ব্যক্তিগত বৌদ্ধবিহারে পরিণত হয়। ১৫১২ খ্রিষ্টাব্দে তিনি ব্ক্রা-শিস-ল্হুন-পো বৌদ্ধবিহার, ১৫১৭ খ্রিষ্টাব্দে দ্রেপুং বৌদ্ধবিহার. এবং ১৫২৮ খ্রিষ্টাব্দে তিনি সেরা বৌদ্ধবিহারের প্রধান লামা হিসেবে নির্বাচিত হন। ১৫১৯ খ্রিষ্টাব্দে লাসা থেকে দ্গে-লুগ্স বৌদ্ধসম্প্রদায়বিরোধী রিং-স্পুংস-পা রাজবংশের সৈন্যদল বিতাড়িত হয় এবং তিনি কুড়ি বছর পরে পুনরায় দ্গে-লুগ্স সম্প্রদায়ের বৌদ্ধদের নিয়ে লো-গ্সার বা তিব্বতী নববর্ষের দিনে উদ্‌যাপন করার জন্য স্মোন-লাম-ছেন-মো নামক উৎসব পালনের ব্যবস্থা করেন।:৮৮:৮৫ ১৫৩০ খ্রিষ্টাব্দে তিনি দ্রেপুং অঞ্চলে ফাগ-মো-গ্রু-পা রাজবংশের দান করা জমিতে দ্গা'-ল্দান-ফো-ব্রাং (ওয়াইলি: *dga' ldan pho brang*) নামক এক ভবনের নির্মাণ করেন। সপ্তদশ শতাব্দীতে লাসা শহরে পোতালা প্রাসাদ নির্মিত হওয়ার আগে পর্যন্ত এই ভবনেই দলাই লামারা বসবাস করতেন। গুজ রাজ্যের রাজাদের দ্গে-লুগ্স ধর্মসম্প্রদায়ের প্রতি সমর্থন বৃদ্ধি পেলে তিনি ম্ঙ্গা'-রিস-গ্র্বা-ত্শাং (ওয়াইলি: *mnga' ris grwa tshang*) নামক বৌদ্ধবিহার স্থাপন করেন।

তথ্যসূত্র
---------

1. 1 2 3  Adams, Miranda (2008-09)। "The Second Dalai Lama, Gendun Gyatso"। *The Treasury of Lives: Biographies of Himalayan Religious Masters*। সংগ্রহের তারিখ 2014-02-18।  এখানে তারিখের মান পরীক্ষা করুন: `|তারিখ=` (সাহায্য)
2. 1 2  *The Dalai Lamas of Tibet*, p. 82. Thubten Samphel and Tendar. Roli & Janssen, New Delhi. (2004). আইএসবিএন ৮১-৭৪৩৬-০৮৫-৯.
3. 1 2 3  Laird, Thomas (2006). *The Story of Tibet: Conversations with the Dalai Lama*. Grove Press, N.Y. আইএসবিএন ৯৭৮-০-৮০২১-৪৩২৭-৩.
4. ↑  Mayhew, Bradley and Kohn, Michael. (2005) *Tibet*. 6th Edition, pp. 158-159. আইএসবিএন ১-৭৪০৫৯-৫২৩-৮.
5. ↑  Stein, R. A. (1972). *Tibetan Civilization*, p. 84. Stanford University Press, Stanford California. আইএসবিএন ০-৮০৪৭-০৮০৬-১ (cloth); আইএসবিএন ০-৮০৪৭-০৯০১-৭ (paper).
6. ↑  "tbrc.org: dge 'dun rgya mtsho"। ৬ জুলাই ২০০৯ তারিখে মূল থেকে আর্কাইভ করা। সংগ্রহের তারিখ ১৮ ফেব্রুয়ারি ২০১৪।
7. ↑  *The Dalai Lamas of Tibet*, pp. 82-83. Thubten Samphel and Tendar. Roli & Janssen, New Delhi. (2004). আইএসবিএন ৮১-৭৪৩৬-০৮৫-৯
8. ↑  Tsepon W.D. Shakabpa, *Tibet. A Political History*. Yale 1967
9. ↑  Wang Furen & Suo Wenqing, *Highlights of Tibetan History*. Beijing 1984.

আরো পড়ুন
---------

* Heller, Amy. 2005. "The Second Dalai Lama Gendun Gyatso." In Brauen, Martin, ed. The Dalai Lamas: A Visual History. London: Serindia, pp. 43–50.
* Mullin, Glenn. 1986. "De-Si Sang-Gye Gya-Tso’s the life of the second Dala Lama." Tibet Journal, vol. 11, no. 3, pp. 3–16.
* Rockhill, William Woodville. 1910. "The Dalai Lamas of Lhasa and their relations with the Manchu emperors of China, 1644-1908." T'oung Pao 11, pp. 1–104.
* Mullin, Glenn H. (2001). *The Fourteen Dalai Lamas: A Sacred Legacy of Reincarnation*, pp. 86–129. Clear Light Publishers. Santa Fe, New Mexico. আইএসবিএন ১-৫৭৪১৬-০৯২-৩.
* Mullin, Glenn H. (2005). *Second Dalai Lama His Life and Teachings*, Snow Lion Publications, আইএসবিএন ১-৫৫৯৩৯-২৩৩-৯, EAN 9781559392334
* 2nd Dalai Lama. *Tantric Yogas of Sister Niguma*, Snow Lion Publications, 1st ed. U. edition (May 1985), আইএসবিএন ০-৯৩৭৯৩৮-২৮-৯ (10), আইএসবিএন ৯৭৮-০-৯৩৭৯৩৮-২৮-৭ (13)

|
|  |
| পূর্বসূরীদ্গে-'দুন-গ্রুব | **দ্গে-'দুন-র্গ্যা-ম্ত্শো  দ্বিতীয় দলাই লামা** | উত্তরসূরীব্সোদ-নাম্স-র্গ্যা-ম্ত্শো |
|

| * দে
* স
দলাই লামা |
| --- |
| দ্গে-'দুন-গ্রুবদ্গে-'দুন-গ্রুব | 
* ১) দ্গে-'দুন-গ্রুব
* ২) দ্গে-'দুন-র্গ্যা-ম্ত্শো
* ৩) ব্সোদ-নাম্স-র্গ্যা-ম্ত্শো
* ৪) য়োন-তান-র্গ্যা-ম্ত্শো
* ৫) ঙ্গাগ-দ্বাং-ব্লো-ব্জাং-র্গ্যা-ম্ত্শো
* ৬) ত্শাংস-দ্ব্যাংস-র্গ্যা-ম্ত্শো (ঙ্গাগ-দ্বাং-য়ে-শেস-র্গ্যা-ম্ত্শো - অস্বীকৃত)
* ৭) ব্স্কাল-ব্জাং-র্গ্যা-ম্ত্শো
* ৮) ব্যাম্স-স্পেল-র্গ্যা-ম্ত্শো
* ৯) লুং-র্তোগ্স-র্গ্যা-ম্ত্শো
* ১০) ত্শুল-খ্রিম্স-র্গ্যা-ম্ত্শো
* ১১) ম্খাস-গ্রুব-র্গ্যা-ম্ত্শো
* ১২) 'ফ্রিন-লাস-র্গ্যা-ম্ত্শো
* ১৩) থুব-ব্স্তান-র্গ্যা-ম্ত্শো
* ১৪) ব্স্তান-'দ্জিন-র্গ্যা-ম্ত্শো

 | Tenzin Gyatso, 14th Dalai Lama |